(હસે છે) ડર તો શું હોય ભાઈ, બાયોગ્રાફીના ચૅપ્ટરમાં એક પ્રકરણ ઉમેરાશે જેનું ટાઇટલ હશે, ‘નાટકોને દિયા, ફિલ્મોને લિયા’. (સિરિયસ થઈને) મેં પહેલાં કહ્યું કે ગુજરાતી ફિલ્મ ચેન્જ થવાનો એક દોર શરૂ થયો છે. આ દોરને આગળ વધારવો બહુ જરૂરી છે. મને મારા કમ્ફર્ટ-ઝોન સાથે આગળ આવવા મળતું હતું એટલું હું આગળ આવ્યો. મુદ્દો પૈસાનો નથી, મુદ્દો મજા આવવાનો છે અને ઑડિયન્સનું ઍપ્રીશિએશન મેળવવાનો છે. કમાવા માટેના અનેક રસ્તાઓ હોઈ શકે, પણ એ ખર્ચવાનો પણ એક સાચો રસ્તો હોવો જોઈએ. આજે બૉલીવુડમાં કેટલા ગુજરાતીઓ એવા છે જેની ફી લાખો અને કરોડોમાં છે. એવા સમયે તે આગળ આવે અને પોતાની ટૅલન્ટ ગુજરાતી ફિલ્મને ઉપર લઈ આવવા માટે ખર્ચે તો એમાં ખોટું શું છે. મરાઠી ફિલ્મ-ઇન્ડસ્ટ્રી જુઓ, મરાઠીઓ ગર્વ લે એવું કામ થઈ રહ્યું છે. મરાઠી ઍક્ટરો ખુશ થઈને એમાં કામ કરે છે. આપણે એ કરવું પડશે, જો એક આખા રીજનની ફિલ્મ-ઇન્ડસ્ટ્રીને ફરીથી એનો ગોલ્ડન ટાઇમ પાછો આપવો હોય તો.